CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2215)
  + [Valencià](/va/acuerdo/2215)






Selector de idioma

Leer

* [Español](/es/acuerdo/2215)
* [Valencià](/va/acuerdo/2215)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT.

Data d'aprovació
:   19/11/2012

Data de publicació
:   05/12/2012

Òrgan competent
:   Institut Universitari de Materials

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2215.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2215)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2215)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT.&url=https://www.boua.ua.es/va/acuerdo/2215)

**Títol:** CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Institut Universitari de Materials

**Data d'aprovació:** dilluns, 19 de novembre de 2012

CONVOCATÒRIA D'AJUDES PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT

1. Objectiu i destinataris

És objectiu d’aquesta convocatòria promoure la iniciació en tasques de recerca dels estudiants universitaris que estiguen cursant el màster en Ciència de Materials de la Universitat d'Alacant, mitjançant l'assignació d'una ajuda que els permeta iniciar-se en tasques de recerca vinculades amb els estudis que cursen i facilitar la seua futura orientació professional o investigadora.   
  
 2. Nombre d'ajudes i finançament

Un màxim de 2 ajudes per a l'any 2013. La dotació total de les ajudes serà de 3.000 euros, a abonar en 3 pagaments iguals i que en cap cas tindran efectes juridicolaborals entre el beneficiari i la Universitat d'Alacant ni tampoc comporta un compromís d'incorporació posterior del beneficiari a la seua plantilla. La col·laboració prestada per l'estudiant estarà directament vinculada amb els seus estudis i no implicarà, en cap cas, la realització de tasques pròpies d'un lloc de treball.   
  
 El primer pagament serà finançat pel grup de recerca al qual estiga adscrit el tutor acadèmic del candidat, el segon pagament es farà una vegada l'estudiant haja presentat el Treball Final de Màster en l'Institut Universitari de Materials, i l'últim pagament s'efectuarà quan l'estudiant haja aprovat els 15 crèdits corresponents al Treball Final de Màster. Aquests dos últims pagaments seran abonats per l'Institut Universitari de Materials de la Universitat d'Alacant. En cas de renúncia de l'estudiant beneficiari, el grup de recerca al qual estiga adscrit el tutor acadèmic assumirà el finançament corresponent a la tercera part del període efectivament gaudit.  
  
 Els beneficiaris d'aquestes ajudes per a estudis de Màster en Ciència de Materials tindran els drets següents:

a) Obtenir de l'Institut Universitari de Materials la col·laboració i el suport necessaris per al desenvolupament normal dels seus estudis.  
 b) Percebre la dotació econòmica que corresponga a l'ajuda en la forma establida en aquest apartat.  
  
 Els estudiants beneficiaris d'aquestes ajudes tindran les obligacions següents:  
  
 a) Acreditar el compliment dels requisits i condicions establits per a ser beneficiari de l'ajuda en la data de finalització de presentació de sol·licituds.  
 b) Sotmetre's a les actuacions de comprovació necessàries per a verificar, si escau, el compliment i l’efectivitat de les condicions de concessió de l'ajuda.  
 c) Seguir durant el curs 2012-2013, per ensenyament oficial, els estudis de màster en Ciència de Materials de la Universitat d'Alacant.   
 d) Presentar un projecte de col·laboració a desenvolupar dins d'alguna de les línies de recerca en curs dins dels grups de recerca que participen en la seua docència en el màster en Ciència de Materials i que constituirà part del seu Treball Final de Màster. Aquest projecte haurà de descriure les tasques que es pretenen dur a terme, descrivint de manera expressa l'impacte formatiu que el seu desenvolupament tindrà en els seus estudis de Màster en Ciència de Materials de la Universitat d'Alacant, i haurà d’estar avalat pel grup de recerca al qual estiga adscrit el tutor acadèmic de l'estudiant.  
 e) Mantenir una estreta col·laboració amb el tutor acadèmic, amb vista al compliment del programa de formació i el calendari d'activitats presentat.  
 f) Ajustar-se a les normes pròpies de funcionament de la Universitat d'Alacant.  
 g) Formalitzar els informes, formularis i altres documents que, en relació amb la recepció de l'ajuda, li remeta l'Institut Universitari de Materials de la Universitat d'Alacant.  
 h) Comunicar a l'Institut Universitari de Materials la renúncia a l'ajuda que li haja sigut concedida, com també qualsevol incidència que s'opose o menyscabe l'obtenció dels objectius considerats en aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda, una vegada escoltat l'interessat.  
 i) Sotmetre's a les actuacions de comprovació i control financer que puguen fer els òrgans competents de la Universitat d'Alacant, aportant qualsevol informació que li siga requerida en l'exercici de les actuacions anteriors.  
 j) Respectar les normes fixades en aquesta convocatòria, així com les que determine la Universitat d'Alacant en l'àmbit de les seues competències per a supervisar i avaluar el desenvolupament del seu treball.  
 k) La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat (en concret, amb les ajudes per a iniciació a la recerca del Vicerectorat d’Investigació, Desenvolupament i Innovació o les beques de col·laboració del Ministeri d'Educació, Cultura i Esport), així com amb sous o salaris que impliquen vinculació contractual o estatutària del beneficiari.

3. Requisits dels sol·licitants

Podran sol·licitar aquestes ajudes els estudiants universitaris del Màster en Ciència de Materials de la Universitat d'Alacant que estiguen matriculats oficialment en la totalitat de les assignatures del màster i que reunisquen els requisits següents:

a)     Tenir una nota mitjana igual o superior a 1,60 en la titulació que donava accés al màster després d'aplicar el següent barem: aprovat = 5,5 punts, notable = 7,5 punts, excel·lent = 9 punts i matrícula d'honor = 10 punts.  
  
 Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren, d'acord amb la fórmula matemàtica:  
  
  
  
 V= Valor resultant de la ponderació de la nota obtinguda en cada assignatura  
 P= Puntuació de cada assignatura d'acord amb la taula d'equivalències  
 NCa= Nombre de crèdits que integren l'assignatura  
 NCt= Nombre de crèdits totals cursats  
  
 b) No es tindran en compte els crèdits que, segons els plans d'estudi, només es puguen qualificar com a apte, ni el reconeixement de crèdits en què no hi haja qualificació.  
  
 c) No estar incapacitat físicament ni patir cap malaltia que puga impedir el desenvolupament de l'activitat formativa que constituïsca l'objecte de l'ajuda.  
  
 d) De conformitat amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents.  
  
 e) Estar avalat per un tutor acadèmic que serà un membre del personal docent i investigador integrat en un grup de recerca dels que participen en la docència en el màster en Ciència de Materials, amb la titulació de doctor i pertanyent a la plantilla docent i investigadora de la Universitat d'Alacant. Cap tutor acadèmic podrà figurar com a tal en més d'una sol·licitud d'ajuda dins d'aquesta convocatòria.

Els requisits esmentats anteriorment i que no figuren en l'expedient del sol·licitant en la data en què acaba el termini de presentació de sol·licituds no seran tinguts en compte a l'efecte de ser valorats per a la concessió de l'ajuda.  
  
 4. Presentació de sol·licituds  
  
 Les sol·licituds es presentaran segons els models disponibles a la web http://web.ua.es/va/master-ciencia-materiales/informacio-per-a-l-alumne.html en el Registre de la Universitat d'Alacant i dirigit a l'Institut Universitari de Materials. La sol·licitud haurà d'anar avalada pel tutor acadèmic i amb el vistiplau del director del grup de recerca al qual pertany el tutor acadèmic. El termini de presentació de sol·licituds començarà l'endemà de publicar-se aquesta convocatòria en el BOUA i finalitzarà el 22 de desembre de 2012. La presentació de la sol·licitud implica l'acceptació de les bases de la convocatòria.  
  
 El mateix candidat no podrà presentar més d'una sol·licitud. Si es donara el cas s'invalidarien totes les sol·licituds presentades.  
  
 5. Resolució  
  
 Les sol·licituds seran avaluades per una comissió designada per la Comissió Acadèmica del Màster en Ciència de Materials de la Universitat d'Alacant. La Comissió estarà presidida per la directora de l'Institut Universitari de Materials i actuarà com a secretària de la Comissió la secretària de l'Institut Universitari de Materials. La concessió de les ajudes es notificarà amb anterioritat al 31 de gener de 2012.  
  
 Per a l'avaluació i selecció dels candidats s'aplicaran aquests criteris i barem:

a) Expedient acadèmic corresponent als crèdits superats pel candidat en la titulació universitària de grau o equivalent que dóna accés al màster en Ciència de Materials en el qual estiga matriculat, fins a 6 punts.  
  
 b) Currículum del candidat, fins a 4 punts.  
  
 La Comissió aplicarà els criteris d'avaluació i elaborarà una relació prioritzada dels candidats. La resolució inclourà una llista de candidats suplents per al cas que es produïsquen renúncies dins del termini de 15 dies a partir de la data de publicació de la resolució de concessió. L'adjudicació de les ajudes  
 corresponents a renúncies es produirà en l'ordre establit en la relació de suplents.

6. Seguiment  
  
 L'alta es tramitarà una vegada els interessats hagen presentat en l'Institut Universitari de Materials de la Universitat d’Alacant, dins dels 10 dies naturals des de la data de resolució definitiva, els documents següents:

a) Document d'acceptació de les obligacions com a beneficiari d'una ajuda per a estudiants del màster en Ciència de Materials de la Universitat d'Alacant, amb el vistiplau del tutor acadèmic i del director del grup de recerca al qual pertany el tutor acadèmic.  
  
 b) Dades bancàries per a l'abonament de les dotacions de l'ajuda. Si el beneficiari no presenta aquest document d'acceptació en la data establida, es considerarà que renuncia a l'ajuda.

En cap cas s'autoritzaran canvis de tutor acadèmic o grup de recerca, llevat que concórreguen circumstàncies de força major apreciades per l'Institut Universitari de Materials.   
  
 Les renúncies i baixes hauran de ser comunicades pel tutor acadèmic i amb el vistiplau del director del grup de recerca, quan en tinga coneixement.  
  
 Els beneficiaris d'aquestes ajudes hauran de presentar, en el termini màxim d'un mes a partir de la data de finalització, o de renúncia, una memòria amb una extensió màxima de 3.000 paraules que expose els resultats obtinguts en relació amb els estudis a realitzar i el pla de formació previst. A més, adjuntaran un currículum actualitzat i un informe del tutor acadèmic.  
  
 L'incompliment total o parcial dels requisits i obligacions establides en aquestes bases i altres normes aplicables, donarà lloc a l'obertura d'un expedient d'incompliment, la convocatòria del qual, una vegada escoltat l'interessat, podrà donar lloc a la revocació de l'ajuda concedida parcial o totalment i l'obligació de reintegrar la quantia corresponent.

Emilia Morallón Núñez

Directora de l’Institut Universitari de Materials





[Carretera Sant Vicent del Raspeig s/n  
03471 Sant Vicent del Raspeig - Alacant  
 Tel. 42 534 6252 - Fax 95 551 0197](https://www.google.es/maps/@09.428225,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12622&trk=tyah&trkInfo=tarId%3Q6969198276244%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)